
Regiunea străbătută de cele trei Crişuri situată în România şi 
Ungaria s-a aflat sub dominaţia avarilor în secolele VI-VIII. În partea 
românească a Crişanei, urmele avarilor sunt reprezentate de mormintele cu 
piese de harnașament, schelete de cai, arme şi echipament militar de la 
Căuaş, Dindești, Săcuieni, Socodor, Valea lui Mihai!. 

Prin Crişana trecea unul dintre drumurile sării care porneau din 
Transilvania. Informaţiile mai târzii din secolele XI-XV arată că sarea 
extrasă din ocnele transilvănene era transportată pe Someș, precum şi pe un 
drum terestru care ajungea la Sălacea Gud. Bihor). Numele localității 
provine din cuvântul maghiar care înseamnă "sare"? Cu excepția celui de la 
Socodor, celelalte morminte avare menţionate mai sus se află în apropiere 
de Sălacea. Este evident că prezenţa avarilor în zonă a fost direct legată de 
necesitatea controlului asupra traficului de sare. 

Populaţia sedentară din Crişana din secolele VI-IX este 
reprezentată de aşezări precum cele de la Biharea, Lazuri, Culciu Mare, 
Ghenci. De asemenea, sunt semnificative unele descoperiri precum cerceii 
de tip stelat de la Şicula şi Lazuri, sau brăzdarele de plug de la Lazuri şi 
Ghenci?. Prezenţa într-o zonă atât de restrânsă a două brăzdare de plug este 
demnă de remarcat, deoarece fierul era scump. iar obiectele de fier (arme și 
unelte) erau acumulate în secolele VIII-IX ca însemne de prestigiu”. Deşi 
piesele la care ne referim nu provin din depozite, ele denotă dezvoltarea 
economică şi poziţia superioară a posesorilor. Cerceii de tip stelat provin 

dintr-un atelier care producea pentru o zonă din bazinul superior şi mijlociu 
al Tisei. La origine piese bizantine, aceşti cercei stelați au fost produşi de 
meşteri locali, devenind o componentă a modei feminine şi masculine din 
secolele VIII-IX. Exemplarele din Crişana evidenţiază şi ele acumulările de 
avere produse în comunităţile locale. 

Din punct de vedere etnic, unele dintre aşezările din Crişana pot fi 
atribuite cu certitudine slavilor, pe baza ceramicii specifice (cea lucrată cu 
mâna). Cel mai important sit slav timpuriu este cel de la Lazuri”. Pe de altă 
parte, populaţia romanică poate fi identificată pe baza ceramicii lucrate la 
roata rapidă, care s-a descoperit la Berea, Culciu Mare, Lazuri şi în alte 
situri. S-a demonstrat recent că această tehnică superioară a supraviețuit în 
Transilvania şi în zonele vecine fiindcă a fost transmisă din antichitate de 
către romanici’. l 

Restul inventarului descoperit în aşezări nu permite identificări 
etnice. În orice caz, se poate afirma că şi în Crişana a existat o populație 
mixtă româno-slavă, la fel ca în Banat şi Transilvania. Cultura materială este 
relativ unitară. Pe teritoriul maghiar al Crişanei (în comitatul Hajdu-Bihar) a 
fost semnalată în mai multe puncte o ceramică specifică pentru cultura 
Dridu, decorată cu incizii orizontale şi vălurite (databilă în secolele IX-X). 
Aceste descoperiri au fost puse în legătură cu o posibilă extindere a 
dominaţiei bulgare până în Crișana”. Cultura Dridu a fost cultura multietnică 
a zonei Dunării de Jos, din secolele VIII-X, în care s-au topit componente 
romanice, slave şi protobulgare, aflate toate sub influenţa civilizaţiei bizan- 
tine contemporane. Prezenţa unei enclave Dridu în Crişana ar semnala o 
influenţă culturală provenită de la Dunărea de Jos (o enclavă similară cu cea 
din zona Alba Iulia)“. Totuşi, numărul de descoperiri este prea mic pentru a 
trage o concluzie fermă. Fragmentele ceramice nu provin din complexe 
închise (precum cele din zona Alba Iulia). De aceea, nu credem că există 
suficiente argumente arheologice pentru extinderea dominaţiei Bulgariei la 
nord de Mureş. 

Potrivit unei informații din Gesta Hungarorum a Notarului 
Anonim, în ducatul lui Menumorout din Crişana trăia o populaţie denumită 


ai Stanciu, Aşezarea slavă timpurie de la Lazuri-"Lubi tag", jud. Satu Mare (cercetările 

Tisei superioare, “Satu Mare. Studii şi comunicări”, 15-16, 1998-1999, p. 115-266. 

Sq: Stanciu, Despre ceramica medievală timpurie de uz comun, lucrată la roata rapidă, în 
aşezările de pe teritoriul României (secolele VIII-X), “Arheologia Medievală”, 3, 2000, p. 
127-191. 

Rapports du Ille Congrès international d'archéologie slave, |, Bratislava, 1979, p. 539- 
541. 

8 A. Madgearu, Românii în opera Notarului Anonim, Cluj-Napoca, 2001, p. 189-195. 

"kozari"”. Este singura etnie amintită în text, dar este de presupus că nu era 
şi singura. Menţionarea ei se datorează tocmai caracterului insolit al 
prezenţei acestui grup tiircic. "Kozarii” sunt identici cu khazarii din zona 
Donului, care au trecut la religia mozaică şi au creat un stat puternic în 
secolele VII-IX în stepele nord-pontice'. Kozarii sau kavarii au venit în 
bazinul Tisei probabil în secolul al IX-lea, alungaţi de războaiele cu arabii 
care au condus la declinul statului khazar. Cele mai importante vestigii ale 
kavarilor s-au descoperit în Bačka, la Čelarevo - un cimitir cu 263 de 
morminte de  înhumaţie, care cuprind cărămizi cu reprezentarea 
candelabrului iudaic cu şapte braţe ("menora"), precum şi alte obiecte 
specifice khazarilor!!. Exact în aceeași zonă, cronicarul bizantin loan 
Kinnamos va atesta la mijlocul secolului al XII-lea o populaţie de origine 
tiircică şi de religie mozaică, khvalizii. Aceşti khvalizi făceau parte din 
confederaţia khazară!?. Probabil cimitirul de la Čelarevo reprezintă cea mai 
veche mărturie arheologică a acestui grup etnic pătruns în bazinul Tisei în a 
doua jumătate a secolului al VIII-lea. Un alt grup de kavari a venit împreună 
cu ungurii, la sfârşitul, secolului al IX-lea şi s-a aşezat în actualele comitate 
Hajdu-Bihar şi Nyir!?. Urme ale kavarilor se cunosc și în Crişana. În 
așezarea din secolele XII-XIII de la Cefa a apărut un pandantiv decorat cu 
un motiv înrudit cu "Steaua lui David", care sugerează prezenţa khazarilor 
mozaici, iar în partea Crişanei din Ungaria s-au descoperit zi cu 
inscripţii ebraice!5. Un toponim Kozar este atestat lângă Carei în 133516 


” Scriptores Rerum Hungaricarum, ed. J. Szentpstery, 1, Budapest, 1937, p. 49; Gh. Popa- 
Lisseanu, /zvoarele Istoriei Românilor, I, Bucureşti, 1934, p. 83 (cap. 11). 

1° Pentru istoria Khazarilor, vezi în special D. M. Dunlop, The History of the Jewish 
Khazars, New York, 1967; A. Koestler, 47 treisprezecelea trib. Imperiul khazarilor şi 
moştenirea sa, Roma, 1987; A. Râna-Tas, Hungarians and Europe in the Early Middle 
Ages. An Introduction to Early Hungarian History, Budapest, 1999, p. 228-234. 

© R. Bunardăi€, Report on the protective archaeological excavation of the medieval 
necropolis at the "Ciglana" locality near Čelarevo, “Gradza za proučavanje spomenika 
kulture Vojvodine”, Novi Sad, 8-9, 1978-79, p. 33-67. 

7 V. Bogrea, Pagini istorico -filologice, Cluj, 1971, p. 35; P. Stephenson, Byzantium's 
Balkan Frontier: A Political Study of the Northern Balkans, 900-1204, Cambridge 
University Press, 2000, p. 192, 225. 

3 H, Schönebaum, Zur Kabarenfrage, în Aus der byzantinischen Arbeit der Deutschen 
Demokratischen Republik, |, Berlin, 1957, p. 145; K. Mesterházy, Ismaélites, Busurmans, 
Bulgares de la Volga, în vol. Les questions fondamentales du peuplement du Bassin des 


Carpathes du VIII au X“ siècle, Budapest, 1972, p. 195-211. 
" S. Dumitraşcu, |. Crişan, Un pandantiv cu steaua lui David descoperit la Cefa-"La 
Pădure”, “Crisia”, 26-27, 1996-1997, p. 37-49. 

Archaeologica Academiae Scientiarum Hungaricae”, 22, 1970, p. 341-348. 

o baltă Chazar apare într-un document din 1219". Un tip ceramic specific 
ariei Don-Volga, vasele cu gât cilindric canelat, s-a descoperit şi în Crişana 
şi în nord-estul Ungariei, adică în regiunea unde locuiau acei kozari . 

Pătrunderea kavarilor a putut stimula agregarea unei formaţiuni 
politico-militare în Crişana, tot aşa cum protobulgarii cuceritori au fondat un 
stat în fosta provincie romană Moesia şi tot aşa cum croații de origine alană 
din khaganatul avar au adunat în jurul lor comunităţile slave din Dalmația. 
Nomazii au fost un factor catalizator în geneza mai multor state din Europa 
de est şi sud-est (Bulgaria, Croaţia, Ungaria, Rusia). Ei s-au suprapus peste 
populaţia locală slavă, pe care au dominat-o prin superioritatea organizării 
lor militare. 

Totuşi, lipsa izvoarelor ne împiedică să desluşim împrejurările în 
care a luat naştere formațiunea statală din Crişana. Singurele informații 
despre ea provin din capitolele 19-22, 28, 50-52 din Gesta Hungarorum a 
Notarului Anonim. 

Primul grup de capitole descrie agresiunea războinicilor unguri 
asupra teritoriului cuprins între Tisa şi Munţii Apuseni, condus de ducele 
Menumorout. Pentru etimologia numelui Menumorout s-au propus mai 
multe explicaţii. Numele a fost pus în legătură cu Moravia Mare, care în 
cursul secolului al IX-lea şi-a putut extinde dominaţia în aceste părți 
(moravienii se numesc Marót în maghiară, iar Morót fiind personificarea 
moravienilor)!?. După unele opinii, Menumorout ar transpune numele slav 
Mene-Morovic ("Moravi€ cel mic”). Altcineva presupunea că numele 
înseamnă "mirele morav” (fiica lui Menumorout a devenit soția ducelui 
Zultay”!. O ipoteză mai veche reluată mai recent afirmă că Notarul Anonim 
a făcut o confuzie cu magh. men = "armăsar", de unde numele Men-Morot 
(pentru că avea mai multe neveste)”. În fine, un filolog român a avansat o 


' C, Suciu, Dicționar istoric al localităţilor din Transilvania, Bucureşti, 1967-1968, vol. II, 
p. 355. 

" S. Dumitraşcu, I. Crişan, op. cit., p. 38. 

'5 P. lambor, Vase cu gåt canelat descoperite în aşezări feudale timpurii din Transilvania, 
“Acta Musei Napocensis”, 22-23, 1985-1986, p. 590; S. Dumitraşcu, I. Crişan, op. cit., p. 
38. 

N. Drăganu, Românii în veacurile IX-XIV pe baza toponimiei şi a onomasticei, Bucureşti, 
1933, p. 289. 

“ |. Boba, Moravia, Bulgaria, "Messiani” and "Sclavi" în Medieval Hungarian Sources, în 
"Vtori mezdunaroden kongres po bălgaristika" (Sofia, 1986), Dokladi, vol. 6, Sofia, 1987, 
p. 7l4. 

ALE Havlik, Bulgaria and Moravia between Byzantium, the Franks and Rome, 
“Palaeobulgarica"”, 13, 1989, 1, p. 18, nota 95. 

”2 P, Váczy, The Byzantine Emperor Constantine VII Porphyrogenitus and the Saga of the 
Hungarian Conquest, "Antaeus. Communicationes ex Instituto Archaeologico Academiae 
Scientiarum Hungaricae", 19-20, 1990-1991, p. 253-254. 

soluție care diferă radical de toate cele de mai sus. El presupune că numele 
Menumorout este românesc, forma lui reală fiind Mărmorot (un nume 
derivat din substantivul marmură, păstrat în graiul din Transilvania şi 
Crişana)”. Oricare ar fi adevărul, este cert că numele transmis de Notarul 
Anonim a fost purtat de nobilimea locală, deoarece documente mai târzii, 
din secolele XIII-XV amintesc în Crişana familia Marouth (Maroth). 
Primul, din 1261, se referă la un anume Cyrill (Chirilă), fiul lui Almus din 
neamul Marouth’*. 

Inițial, Arpad i-a cerut lui Menumorout teritoriul dintre Someş şi 
pădurea Nyir. Menumorout a primit solia, dar a refuzat să cedeze, invocând 
drepturile sale asupra acelui teritoriu, precum și protecția de care se bucura 
din partea Imperiului Bizantin”. Această alianță cu Bizanțul nu poate fi 
exclusă. După mijlocul secolului al IX-lea, politica bizantină a urmărit 
crearea unei sfere de influență în afara frontierelor sale occidentale, prin 
convertirea la creştinism a statelor slave (Moravia, Bulgaria şi micile 
principate sârbești). Conducătorii acestor state aflate în orbita Bizanțului 
intrau în familia simbolică de principi în fruntea căreia se afla împăratul de 
la Constantinopol. 

Dacă datăm evenimentele în perioada imediat următoare ocupării 
Pannoniei de către unguri (896), împăratul a cărui protecție o invoca 
Menumorout era Leon VI (886-912). Leon VI s-a putut afla în conflict cu 
ungurii în intervalul de pace cu Bulgaria (904-912). În alt capitol din Gesta 
Hungarorum, Notarul Anonim afirmă că ducele Salan (care stăpânea între 
Dunăre şi Tisa) a fost ajutat de “împăratul grecilor” şi de “ducele 
bulgarilor”. Informația pare să fie confirmată de Liudprand de Cremona, 
care afirma, fără a data evenimentul, că ungurii Bulgarorum gentem atque 
Grecorum tributariam fecerant - aşadar, că i-au supus pe bulgari şi pe 
greci”. De la Liudprand, informația a fost preluată de alți cronicari din 


Aui Popescu-Sireteanu, Două antroponime istorice: Menumorut (= Mărmorot) şi Morot, 
"Ziridava”, 21, 1998, p. 149-158. 

n Scriptores..., l, p. 59-61; Gh. Popa-Lisseanu, op. cit., p. 90-91 (cap. 19-20). 

% G. Ostrogorsky, Die byzantinische Staatenhierarchie, "Seminarium Kondakovianum", 
Praga, 8, 1936, p. 41-61; H. G. Beck, Christliche Mission und politische Propaganda im 
byzantinischen Reich, în La conversione al Cristianesimo nell'Europa dell'Alto Medioevo 
("Settimane di Studio del Centro Italiano di Studi sull “Alto Medioevo", 14), Spoleto, 1967, 
p. 649-674; H. Ahrweiler, L 'ideologie politique de l’Empire Byzantin, Paris, 1975, p. 37- 
60; F. Dvornik, Byzantine Mission among the Slavs. SS Constantine-Cyrile and Methodius, 
New Jersey, 1970. 

27 Liudprand, Antapodosis, II. 7, în A. F. Gombos, Catalogus fontium historiae Hungariae, 
Budapest, 1938, vol. Il, p. 1470. 

secolele AIA I, care o datează însă (din motive pe care nu le cunoaştem) în 
anii 906- 907% 

În orice caz, nu poate fi exclusă existența unui conflict între 
Bulgaria şi unguri, în perioada 904-913, la care să fi participat şi trupe 
bizantine”. Un indiciu ar putea fi oferit de felul în care Leon VI vorbeşte 
despre unguri în cartea sa Taktika, redactată exact în intervalul 904-912, 
ungurii sunt prezentaţi aici ca potenţiali duşmani ai Imperiului?’ . În plus, un 
sigiliu descoperit la Dunaszekcs, comitatul Baranya (pe Dunăre, în 
apropiere de Mohács), cu ocazia săpăturilor făcute în castrul roman Lugio în 
1897, sugerează prezența armatei bizantine în zonă. El se datează în secolul 
al X-lea şi a aparținut lui Leon, basilikos protospatharios kai genikos 
logothetes"!. Este vorba de un înalt funcționar bizantin, însărcinat cu 
conducerea unuia dintre departamentele financiare ale statului. Descoperirea 
sigiliului său în zona stăpânită de unguri s-ar putea explica prin trimiterea 
unui mesaj către comandantul unui corp expediționar bizantin, care participa 
acolo la un conflict. 

Prin urmare, Menumorout putea intra în legături cu Leon VI, în 
ipoteza că evenimentele se petreceau în primii ani a secolului al X-lea. Nu 
există însă date arheologice care să indice relaţii ale Crişanei cu Imperiul 
Bizantin în acea vreme. Singurul obiect care ar putea sugera stabilirea unor 
relaţii cu Bizanțul este ceva mai vechi. La Poenii de Sus, com. Buntești, jud. 
Bihor s-a descoperit în condiţii necunoscute o monedă de aur (solidus) 
emisă în timpul împăratului Vasile 1 (datată 868- 870)”. Deoarece moneda 
este perforată, ea ar putea fi în principiu atribuită unui mormânt maghiar 
vechi, deoarece în aceste morminte au apărut în mod frecvent monede 
perforate, transformate în medalioane. Totuşi, amplasarea punctului de 
descoperire într-o zonă montană (în apropiere de Vaşcău) face puțin 
probabilă o asemenea atribuire (mai ales că nici nu se ştie dacă moneda 
provine dintr-un mormânt). Nu se cunosc vestigii maghiare (sau ale altor 


8 Sigebertus, Chronographia, în A. F. Gombos, op. cit., Hl, p. 2126. Vezi şi Albericus, 
Chronicon, Ibidem, |, p. 24; Helinandus, Chronicon, Ibidem, Il, p. 1127. 

? G. Moravesik, Der ungarische Anonymus über die Bulgaren und Griechen, “Revue des 
Etudes Sud-Est Européennes”, 7, 1969, 1, p. 173-174; H. Dimitrov, Bulgaria and the 


Magyars at the Beginning of the Tá Century, “Études Balkaniques”, 22, 1986, 2, p. 71- 
75. 

5 Vezi H. Dimitrov, op. cit., p. 72-73. 

3 C. G. Chotzakoglou, Byzantinische Bleisiegel aus Ungarn, “Studies in Byzantine 
Sigillography”, Dumbarton Oaks, 6, 1999, p. 63, nr. 4. 

? A. Săşianu, Descoperiri monetare antice şi bizantine în Bihor, “Crisia”, 13, 1983, p. 447- 
448, nr. 8; L. Kovács, Münzen aus der ungarischen Landnahmezeit. Archäologische 
Untersuchung der arabischen, byzantinischen, westeuropäischen und römischen Münzen 
aus der Karpatenbecken des 10. Jahrhundert, Budapest, 1989, p. 170, nr. CLV H/1052. 

nomazi) în zonele montane (ceea ce nici nu este de mirare). Până la proba 
contrarie, moneda de la Poenii de Sus poate fi considerată o mărturie a unor 
plăţi făcute de Imperiul Bizantin în jurul anului 870 unui conducător din 
regiunea Crişanei. 

Centrul voievodatului lui Menumorout se afla la Biharea (Byhar), 
unde cercetările arheologice confirmă existența unei fortificaţii cu val de 
pământ, care în principiu se poate data în secolele IX-X. Ea avea formă 
dreptunghiulară (150 x 115 m). Pe locul ei au ființat mai multe aşezări 
succesive, databile începând din secolele III-IV şi până în secolele XI-XIII. 
Situl Biharea este unul dintre acelea unde se poate dovedi o locuire fără 
întrerupere din epoca dacică până în evul mediu. Din păcate, informaţiile 
arheologice publicate sunt insuficiente pentru a stabili momentul ridicării 
fortificaţiei” 3. Este însă sigur faptul că ea exista înaintea secolului al XI-lea, 
deoarece peste marginea valului de pământ se suprapune nivelul caracterizat 
de folosirea căldărilor de lut din secolele XI-XII. În apropierea cetăţii s-a 
descoperit un grup de morminte maghiare, databile începând cu cea mai 
veche fază a orizontului funerar maghiar din spaţiul dintre Tisa şi Munţii 
Apuseni, adică imediat după 896. Acest mic cimitir de la Biharea a aparținut 
grupului de războinici care a cucerit cetatea. La fel, în Transilvania, cel mai 
vechi cimitir maghiar a fost descoperit la Cluj, adică acolo unde se afla şi 
reşedinţa conducătorului local înfrânt de către alt grup de războinici 
unguri”. În orice caz, cetatea Biharea a continuat să funcționeze până în 
secolul al XIII-lea, după cum o dovedesc urmele materiale din aşezare, 
precum şi cimitirul de peste 500 de morminte din secolele XI-XII, situat în 
vecinătate”. 

Două fortificaţii cu val de pământ de formă patrulateră, similare cu 
cea de la Biharea, au fost depistate la Pâncota şi Zărand, jud. Arad. Nu au 
fost efectuate săpături, dar s-a recoltat de la suprafață ceramică din secolele 
XI-XII. Doar pe baza tehnicii de construcție a fost presupusă 
contemporaneitatea lor cu cetatea de la Biharea“€. De remarcat că aceste 


3 Vezi observaţiile lui R. Popa, Observaţii şi îndreptări la istoria României din jurul 
Anului O Mie, SCIVA, 42, 1991, 3-4, p. 168-169. 

34 A. Madgearu, op. cit., p. 152, 181-184. 

35 Pentru cercetările de la Biharea, vezi: M. Rusu, Contribuţii arheologice la istoricul 
cetăţii Biharea, “Anuarul histitutului de Istorie şi Arheologie", Cluj, 3, 1960, p. 7-25; S. 
Dumitrașcu, L. Borcea, Sondajul arheologic din iulie 1973 în cetatea de la Biharea, 
"Crisia", 4, 1974, p. 57-64; S. Dumitraşcu, Biharea, vol. |. Săpăturile arheologice din anii 
1973-1980, Oradea, 1994; S. Dumitraşcu, F. Sfrengeu, Biharia, în Cronica cercetărilor 
arheologice. Campania 2000, Suceava, 2001, nr. 22; C. Cosma, Fortificații din secolele X- 
XI din vestul şi nord-vestul României. Consideraţii privind stadiul actual al cercetărilor, 
“Acta Musei Porolissenis”, 23, 2000, 1, p. 467-468. 

5 C, Cosma, Fortificații..., p. 475, 480. 

două fortificaţii erau situate în zona din Crişana care a fost cucerită de 
Ahtum. 

Altă fortificaţie se afla, potrivit Notarului Anonim, la Zormar (Satu 
Mare)". Până în prezent, cercetările arheologice nu au putut-o identifica, 
nici pe teritoriul oraşului actual, nici în imediata apropiere. Atestările cele 
mai vechi ale toponimului în documente (1181, 1213, 1230) arată că forma 
inițială a denumirii era chiar cea dată de Notarul Anonim: Zathmar, 
Zothmar, Zattmar”5. O cetate a existat cu siguranță cândva înainte de 1213, 
deoarece menţiunea respectivă se referă la un castrum Zathmar. Numele 
Zotmar a fost considerat de origine germană”. În acest caz, el ar fi un 
anacronism în opera Notarului Anonim, deoarece colonizarea saşilor a fost 
ulterioară evenimentelor narate. Totuşi, această etimologie a fost contestată. 
În primul rând, legenda colonizării săseşti la Satu Mare la începutul 
secolului al XI-lea“ nu se confirmă“! Este posibil ca formele cele mai vechi 
ale toponimului să derive dintr-un nume românesc Sat Mare”. Există însă şi 
altă explicaţie la fel de plauzibilă a toponimului, din cuvântul tiircic sat = "a 
vinde“. Denumirea se referea la comerțul cu sare desfăşurat pe valea 
Someşului. Cum regiunea a fost populată şi de kavari, ipoteza este de luat în 
considerare. Chiar în acest caz, atestarea toponimului de către Notarul 
Anonim la începutul secolului ai X-lea este veridică. Rămâne ca viitoare 
cercetări arheologice să stabilească în ce măsură a existat la Satu Mare o 
fortificație databilă la începutul secolului al X-lea, presupusă în zona 
centrală a actualului oraş“. 

O altă fortificație care a putut aparține voievodatului lui 
Menumorout a funcționat la Medieşul Aurit, la est de Satu Mare (castrum 
Megyes în documente). Un act din 1377 aminteşte că această cetate a fost 
luată de la români într-o perioadă care poate fi plasată pe la sfârşitul 
secolului al XI-lea. Ea a fost identificată pe teren, sub forma unui val de 
pământ care a fost suprapus de cetatea de piatră din secolul al XIV-lea. 


%7 Scriptores..., |, p. 63; Gh. Popa-Lisseanu, op. cit., p. 93 (cap. 21). 

%8 C, Suciu, op. cit., vol. Il, p. 98. 

N. Drăganu, op. cit., p. 416-417 cu bibliografia anterioară. 

“9 Admisă şi de P. lambor, Izvoarele istorice şi terminologia privind aşezările fortificate din 
sec. IX-XTII, “Acta Musei Napocensis”, 26-30, 1989-1993 (1994), II, p. 21. 

“1 Th. Năgler, Aşezarea saşilor în Transilvania, Bucureşti, 1992, p. 129. 

“2 I. lordan, Toponimia românească, Bucureşti, 1963, p. 195-196, nota 7; A. Riza, Ardealul 
(VI), “Transilvania”, s.n., 11, 1982, 11, p. 17. 

% D, Pais, în Scriptores..., |, p. 63, nota 4; H. Gâckenjan, Hi/fsvălker und Grenzwăchter im 
mittelalterlichen Ungarn, Wiesbaden, 1972, p. 65. 

“A. Burai, Dezvoltarea oraşului medieval Satu Mare (1), “Saru Mare. Studii şi 
comunicări”, 4, 1980, p. 143-149; C. Cosma, Fortificaţii..., p. 475-476. 

Fortificația de pământ avea formă patrulateră, la fel ca cea de la Biharea. 
Datarea în secolele IX-X nu este asigurată, dar este posibilă”. 

Pornind de la o lectură eronată a Gestei Notarului Anonim, unii 
autori au admis existenţa unei alte cetăţi în teritoriul stăpânit de Menumorut, 
Belland, pe care chiar au identificat-o cu vestigiile de pe dealul Bâlhrad 
(Sebiş, jud. Arad), unde se pare că a existat o fortificaţie din secolele IX- 
X15, În realitate, belland este o formă coruptă a cuvântului bellando, din 
expresia ad castrum bellando (“purtând război la cetate”). Din relatarea 
asediului cetăţii rezultă foarte clar că acel castrum era chiar Biharea“”. 

Alte fortificaţii apărau trecătoarea Porţile Meseşului (Moigrad şi 
Ortelec). La Moigrad, săpăturile nu au adus la lumină nici un obiect care să 
permită datarea fortificaţiei. Astfel, singurul reper cronologic este dat de 
tehnica de construcţie, similară cu a fortificațiilor din secolele X-XI de la 
Dăbâca şi Şirioara“ „ În schimb, fortificația de la Ortelec, situată la ieşirea 
din Porţile Meseșului, a oferit un material suficient de bogat pentru a fi 
stabilită funcţionarea ei în secolele X-XI”. În directă legătură cu aceste 
fortificaţii se află cimitirul de înhumaţie din secolul al X-lea descoperit la 
Zalău. El cuprinde doar morminte de ritual creştin, cu unele piese de 
inventar care aparțin culturii Kâttlach (a cărei principală arie de răspândire 
era situată în Croaţia, Slovenia şi Austria)"0. O necropolă similară cu piese 


45 S. Dumitraşcu, Săpăturile arheologice din anul 1970 la Medieşul Aurit -Castel, "Crisia", 
4, 1974, p. 101-106; C. Cosma, Fortificații..., p. 470-471. Pentru documentul din 1377 vezi: 
A. L. Tăutu, Litterae Gregorii Papae XI in causa Valachorum de Megesalla (Medieş) in 
Transilvania septentrionali destinatae, "Fontium", series Il, 12, Roma, 1946, p. 434-450; 
F. Pall, Românii din părțile sătmărene (ţinutul Medieş) în lumina unor documente din 1377, 
“Anuarul Institutului de Istorie şi Arheologie", Cluj, 12, 1969, p. 7-36; Ş. Papacostea, 
Românii în secolul al XIII-lea între cruciată şi imperiul mongol, Bucureşti, 1993, p. 73-74. 
46 Scriptores..., 1, p. 59; Gh. Popa-Lisseanu, op. cit., p. 117 (cap. 51); M. Rusu, Castrum, 
urbs, civitas (Cetăți şi "oraşe" transilvănene din sec. IX-XIII), “Acta Musei Napocensis”, 8, 
1971, p. 198, nota 6; Şt. Matei, P. lambor, Observaţii privind aşezările fortificate din 
Transilvania în perioada feudalismului timpuriu, “Acta Musei Napocensis”, 17, 1980, p. 
508, nota 2; F. Dudaş, Zărandul. Chipuri şi fapte din trecut, Bucureşti, 1981, p. 25-26; P. 
lambor, /zvoarele..., p. 14; C. Cosma, Fortificaţii..., p. 463. 

a Şt. Pascu, Voievodatul Transilvaniei, vol. 1, Cluj, 1971, p. 42, nota 35. 

48 M. Rusu, Cetatea Moigrad şi Porțile Meseșului, în Sub semnul lui Clio. Omagiu lui 
Stefan Pascu, Cluj, 1974, p. 265-279; C. Cosma, Fortificații..., p. 471-472. 

P. Iambor, Sondajul arheologic de la Zalău-Ortelec, “Materiale şi cercetări 
arheologice”, 15, 1981 (1983), p. 513-514; C. Cosma, Zalău, în Cronica cercetărilor 
arheologice din România. Campania 1999, Deva, 2000, p. 114; Idem, Fortificaţii..., p. 472- 
475. 

5 C. Cosma, Morminte din secolele IX-X p. Ch. descoperite la Zalău (jud. Sălaj), 
“Ephemeris Napocensis”, 4, 1994, p. 323-329; D. C. Băcueţ, Zalău, în Cronica cercetărilor 
arheologice. Campania 2000, Suceava, 2001, nr. 229. 

de tip Köttlach s-a descoperit şi la Sălacea”!, adică într-unul dintre punctele 
cheie de pe drumul sării (unde în evul mediu a funcţionat un depozit regal 
de sare). Documentul din 1067 care atestă pentru prima oară localitatea 
Sălacea (Zoloch) denumeşte acest drum magna via”. 

Fortificațiile de la Moigrad şi Ortelec se aflau la extremitatea 
răsăriteană a teritoriului voievodatului lui Menumorout, dar ridicarea lor a 
fost ulterioară agresiunii maghiare. Notarul Anonim afirmă (în capitolul 22) 
că, înainte de declanşarea campaniei contra lui Gelou, cuceritorii maghiari 
s-ar fi îngrijit de fortificarea Porţilor Meseșului: *...Zobolsu şi Thosu şi 
Tuhutum, sfătuindu-se împreună, au hotărât ca marginea regatului ducelui 
Arpad să fie la Poarta Meseșului. Atunci locuitorii tării, la porunca lor, au 
zidit porți de piatră şi au făcut o îngrăditură mare de copaci la marginea 
regatului”. Evenimentele se petreceau undeva în apropiere de Zalău, dar 
nu chiar la Zalău, deoarece în pasajul imediat anterior, se afirmă că: 
”...Tuhutum şi fiul său Horca, plecând din Ziloc, au venit în părțile 
Meseşului, la Zobolsu şi Thosu”. Localitatea Zalău este atestată în 
documentele medievale (începând din 1220) cu numele Ziloc, Zylach”. 
Urmele “portilor de piatră” au putut fi identificate în punctul cel mai îngust 
al trecătorii. Este vorba de un zid roman, care a putut fi refolosit în evul 
mediu. În orice caz, faptele relatate în pasajul de mai sus arată că ungurii 
s-au îngrijit de instituirea controlului asupra drumului sării care venea din 
Transilvania. 

La Porţile Meseşului s-a aflat pentru mult timp hotarul dintre 
voievodatul Transilvaniei şi Ungaria. Probabil în aceleaşi împrejurări au fost 
ridicate şi cele două fortificaţii de la Şimleul Silvaniei, identificate recent”, 
precum şi cetatea de la Zalnoc, care era situată la ieşirea vestică a Porţilor 
Meseşului, pe drumul sării. Ea poate fi identificată cu cea care este 
menţionată în documente cu numele de Solnoc (centrul comitatului 
omonim)”. 

În concluzie. singura fortificaţie cunoscută care poate fi atribuită cu 
siguranță epocii lui Menumorout este, deocamdată, cea de la Biharia. 


5I N, Chidioşan, O necropolă din feudalismul timpuriu descoperită la Sălacea, SCIV, 20, 
1969, 4. p. 611-615. 

= P. lambor, Drumuri... p. 81. 

* Scriptores... |, p. 64: Gh. Popa-Lisseanu. op. cit., p. 93 (cap. 22). 

“ C. Suciu, op. cit.. vol. I, p. 268. 

> H. Pop, Observaţii de topografie arheologică la Simleul Silvaniei. Cetatea feudal- 
timpurie, “Sargetia”, 21-24, 1988-1991 (1994), p. 707-713; D. C. Băcueţ, Șimleu Silvaniei, 
în Cronica cercetărilor arheologice din România. Campania 1999, Deva, 2000, p. 102, nr. 
141; C. Cosma, Fortificații..., p. 476-477. 

5 Şt. Matei, P. lambor, Observații... p. 509: P. lambor, Jzvoare.... p. 20; C. Cosma, 
Fortificații..., p. 479-480. 

Dacă ne bazăm pe informaţiile transmise de Notarul Anonim, ar 
rezulta că ungurii au reuşit să înainteze în voievodatul lui Menumorout fără 
a întâmpina rezistență (“aproape toţi locuitorii țării li s-au supus de bunăvoie 
şi, aruncându-se la picioarele lor, şi-au dat copiii ca ostatici”). Chiar dacă 
această relatare poate fi exagerată, este de presupus că populaţia din zona de 
câmpie nu a avut nici o şansă în fața acestor redutabili călăreţi. Timp de 
peste trei decenii, ungurii nu au suferit nici o înfrângere în raidurile lor care 
au îngrozit Europa. Supunerea de bunăvoie, indiferent dacă a existat sau nu, 
era însă importantă pentru Notarul Anonim, căci aşa se legitima stăpânirea 
lui Arpad asupra teritoriului. De remarcat că într-o manieră aproape identică 
este relatată cucerirea părţii de vest a Banatului. Aceeaşi supunere de 
bunăvoie (urmată însă de jurământ) a fost inserată şi în relatarea despre 
cucerirea voievodatului lui Gelou. Este clar că asemenea structuri narative 
repetitive reflectă nevoia autorului de a suplini lipsa amănuntelor din sursele 
pe care le-a avut la dispoziţie şi, pe de altă parte, de a legitima stăpânirea 
dinastiei arpadiene asupra teritoriilor respective. 

A doua etapă a cuceririi voievodatului din Crișana este relatată în 
capitolele 50-52. După o anumită perioadă, ungurii au declanşat un nou 
atac, cu cooperarea secuilor care trăiau pe atunci în vecinătatea teritoriului 
stăpânit de Menumorout. Acesta din urmă a fost nevoit să se retragă spre 
regiunile împădurite din Munţii Apuseni ("pădurea Ygfon”). Cetatea Byhar 
s-a predat, iar Menumorout a fost nevoit să încheie pace, sub forma 
contractării unei căsătorii între fiica sa şi Zoltan (Zulta), fiul lui Arpad. 
Acest episod al căsătoriei pare inventat. EI avea menirea să legitimeze în 
modul cel mai eficient stăpânirea dinastiei arpadiene asupra Crişanei. În 
plus, există o contradicție. În capitolul 50, în care se relatează a doua 
campanie contra lui Menumorout, se afirmă că în acelaşi an s-a născut Zulta 
(Zoltan), moştenitorul lui Arpad. Totuşi, după încheierea războiului (cap. 
51), Zulta se căsătoreşte cu fiica lui Menumorout, cu puţin timp înainte de 
907, când - zice Notarul Anonim - a murit Arpad (cap. 53). Desfăşurarea 
evenimentelor este imposibilă. Ori Zulta s-a născut de fapt cu mult timp mai 
înainte, ori războiul a avut loc mai târziu. 

Că Menumorout a fost lăsat la conducerea teritoriului său, sub 
dominaţia lui Arpad, după cum pretinde Notarul Anonim, este însă foarte 
posibil (la fel cum teritoriul stăpânit de Ahtum s-a aflat un timp sub 
vasalitatea ducelui Geza, înaintea apropierii de Samuel”). Se poate 


* Pentru relaţiile dintre Ahtum, bulgari şi unguri, vezi A. Madgearu, Contribuţii privind 
datarea conflictului dintre ducele bănățean Ahtum şi regele Ştefan I al Ungariei, 
“Banatica”, 12, 1993, 2, p. 5-12; Idem, Geneza şi evoluția voievodatului bănățean din 
secolul al X-lea, “Studii şi materiale de istorie medie”, 16, 1998, p. 206-207; Idem, 
Organizarea bisericească la Dunărea de Jos în perioada 971-1 020, “Studii şi materiale de 

presupune că voievodatul din Crişana şi-a păstrat ființa după înfrângerea 
suferită de către Menumorout, până la acţiunile de unificare teritorială 
întreprinse de Ştefan I la începutul secolului al XI-lea (în jurul anului 1002, 
Ştefan a supus voievodatul lui Gyla, care avea centrul la Alba Iulia). Partea 
de la sud de Crişul Alb a fost însă ocupată de voievodatul bănăţean, probabil 
la sfârşitul secolului al X-lea, după cum reiese din Legenda Sancti Gerardi. 
(Ahtum stăpânea până la râul Criş - probabil, Crişul Alb). Biharea va deveni 
sediul unui comitat şi al unei episcopii catolice, ulterior transferate la 
Oradea. Ca şi în cazul voievodatului bănățean, instalarea episcopiei în fosta 
reşedinţă a lui Menumorout a marcat subordonarea față de coroana 
Ungariei. Primul episcop de Biharia a fost Lieduinus de Lotharingia în 
1061, iar primul comite de Bihor menționat de documente este un anume 
Ştefan (în anul 1067). Episcopia a fost mutată la Oradea în 109358. Prin 
urmare, teritoriul voievodatului din Crişana a fost integrat în structurile 
regatului maghiar pe la mijlocul secolului al XI-lea. Astfel a fost stopat 
procesul de geneză statală început în secolul al IX-lea la vest de Munţii 
Apuseni. 

Nu există informaţii despre organizarea internă a acestui voievodat 
din Crişana, care a ajuns să fie cunoscut doar fiindcă s-a confruntat cu 
agresiunea ungurilor, la începutul secolului al X-lea. 

Recapitulând, se poate presupune că voievodatul din Crişana s-a 
format prin desprinderea de sub stăpânirea avarilor a unor conducători locali 
de origine românească şi slavă, care au preluat controlul asupra drumurilor 
sării care treceau prin Porţile Meseşului şi pe valea Someşului, control care 
anterior fusese exercitat de către avari. Rolul kavarilor (kozarilor) în această 
desprindere nu este cunoscut, dar poate fi admis, prin analogie cu ceea ce s- 
a întâmplat în alte regiuni unde s-au aşezat etnii tiircice. Pe de altă parte, 
situarea acestui voievodat în apropierea Moraviei Mari a fost în măsură să 
uşureze stabilirea unor contacte cu Imperiul Bizantin, în ultimele decenii ale 
secolului al IX-lea (Moravia Mare a intrat în sfera de influență bizantină 
după 863, prin creştinare. Nu există deocamdată probe concludente pentru 
aceste relaţii (afirmate de Notarul Anonim), dar ele sunt de luat în 
considerare. Planul patrulater al fortificaţiillor de la Biharea, Pâncota şi 
Zărand sugerează influenţe bizantine sau bulgare (deşi erau înconjurate cu 
valuri de pământ, nu cu incinte de piatră). Fortificațiile din Moravia şi 
Slovacia din secolele IX-X aveau planuri ovoidale. Cetatea de la Biharea a 


istorie medie”, 19, 2001, p. 15-16. Deoarece datăm conflictul în 1003-1004, rezultă că 
Ahtum fusese iniţial vasal al lui Geza. 

* L. Borcea, I. Țepelea, op. cit., p. 92; I. A. Pop, Românii şi maghiarii în secolele IX-XIV. 
Geneza statului medieval în Transilvania, Cluj-Napoca, 1996, p. 111; P. lambor, 
Izvoarele..., p. 16-17. 

fost o reşedinţă voievodală. Este posibil ca în interior să se fi aflat şi o 
biserică - fapt sugerat de descoperirea unei abside de piatră orientate spre 
sud, a cărei datare încă nu poate fi precizată şi care este situată lângă un 
grup de morminte, în partea centrală a cetății”. Această cetate a funcționat 
alături de o aşezare în care s-a locuit practic fără întrerupere, din secolele I- 
II până în evul mediu (anterior, au existat şi niveluri din epoca bronzului şi 
epoca fierului). Fortificarea naturală prin zona de mlaştini care o înconjoară 
din trei părţi a creat condiţii favorabile continuității de locuire. Este de 
remarcat faptul că această reşedinţă voievodală de la Biharea a fost 
amplasată într-un sit similar cu cel de la Cenad, unde a existat de asemenea 
o continuitate de locuire între secolele II-III şi evul mediu, în jurul unui fost 
castru roman. 


5 S. Dumitraşcu, Biharea..., p. 65-69. 


